Moliya va sug‘urta sohasining yalpi ichki mahsulotdagi ulushi oshdi. Foto: Depositphotos 2022 yil yanvar-sentabr oylarida moliya va sug‘urta sohasi qo‘shilgan qiymati yalpi ichki mahsulot (YaIM)dagi ulushi 5,7 foizni tashkil etdi. Davlat statistika qo‘mitasi ma’lumotlariga ko‘ra, bu ko‘rsatkich o‘tgan yilning mos davrida 4,6 foizni tashkil etgan edi. Taqqoslash uchun, joriy yilda moliya va sug‘urta sohasining yalpi ichki mahsulotdagi ulushi o‘tgan yilning mos davriga nisbatan 1,1 foizga oshgan. Bundan oldin xizmatlar sohasining yalpi ichki mahsulotdagi ulushi oshgani xabar berilgandi. 2022 yil yanvar-sentabr oylarida xizmatlar sohasining yalpi ichki mahsulot (YaIM)dagi ulushi 40,3 foizni tashkil etdi. Statistika qo‘mitasi ma’lumotlariga ko‘ra, bu ko‘rsatkich o‘tgan yil mos davrida 39 foizni tashkil etgan edi.